Source: http://tuusula.cloudnc.fi/fi-FI/Toimielimet/Kunnanhallitus/Kokous_1192017/Perhetyontekijoiden_palkkauksen_tarkistu(299)
Timestamp: 2019-04-19 15:15:16+00:00
Document Index: 20905184

Matched Legal Cases: ['§ 391', '§ 1', '§ 387', '§ 388', '§ 389', '§ 390', '§ 392', '§ 393', '§ 394', '§ 395', '§ 396', '§ 397']

Perhetyöntekijöiden palkkauksen tarkistus, oikaisuvaatimus | Tuusula
Kokous 11.9.2017
Perhetyöntekijöiden palkkauksen tarkistus, oikaisuvaatimus
Kunnanhallitus, kokous 11.9.2017
§ 391 Perhetyöntekijöiden palkkauksen tarkistus, oikaisuvaatimus
TUUDno-2017-86
Henkilöstöjohtaja on päätöksellään 2.6.2017 § 1 päättänyt tarkistaa sosiaali- ja terveystoimialan sosiaalipalvelujen tulosalueen perhetyöntekijöiden, vastaanotto- ja arviointiyksikön ohjaajien ja jälkihuollon ohjaajien tehtäväkohtaisia palkkoja 1.1.2017 lukien. Palkantarkistukset koskivat 19 henkilöä. Perusteena palkkojen tarkistamisille oli KVTES:n II luvun 10 §, jonka mukaan viranhaltijan/työntekijän tehtäväkohtaista palkkaa on tarkistettava, jo tehtävien vaativuus olennaisesti muuttuu vähintään kahden viikon ajaksi tehtävien uudelleenjärjestelyn vuoksi, ja palkka ei vastaa muuttuneita tehtäviä.
Kuusi perhetyöntekijää, eli Stina Karlsson, Benita kaunismäki, Minni Marttinen-Forsman, Sini Sumu, Tarja tervo ja Kia Tuominen ovat 8.6.2017 laatimassaan oikaisuvaatimuksessa katsoneet, että heidän perhetyöntekijän tehtävänsä sekä perhekuntoutuksen ja jälkihuollon ohjaajien tehtävien väliset palkkaerot ovat tarkistusten jälkeenkin edelleen huomattavan suuret. Sen vuoksi he vaativat henkilöstöjohtajan päätöksen kumoamista tehtäviensä osalta ja oikaisua palkkojen määräytymisessä.
Henkilöstöjohtajan päätös perustuu siihen, että Perheiden sosiaalipalveluissa on tehty rakennemuutos, josta on seurannut muutoksia eräisiin tehtäviin ja niiden vaativuuteen. Päätöksellä on korotettu tehtäväkohtaisia palkkoja. Perheiden sosiaalipalveluissa palvelun painopiste on siirretty sosiaalihuoltolain ja lastensuojelulain linjausten mukaisesti peruspalveluihin ja avopalveluihin. Palveluja tarjotaan ensisijaisesti perheen kotiin. Muutokseen liittyi Kotorannan lastenkotiyksikön lakkauttaminen vuonna 2015, jonka jälkeen henkilöstöresurssia (8 htv) voitiin suunnata kotiin tehtävään työhön:
Koivukujan vastaanotto- ja arviointiyksikköön ohjaajalisäys (2), jotta lastensuojelulain mukainen kiireellinen avohuollon tukitoimi kiireellisen sijoituksen vaihtoehtona voitiin käynnistää (= ohjaajat tekevät tiivistä lastensuojelutyötä, lähes päivittäin, perheen kotona n. 1 kk:n ajan,” Napakkatyö)”
aloitettiin jälkihuoltotyö omana toimintana (3 jälkihuollon ohjaajaa)
lisättiin perhekuntoutuksen resurssia (2 ohjaajaa)
Työtehtävät muutettiin asteittain vastaamaan uutta palvelutuotantoa, jossa henkilöstöltä edellytetään ammatillista rohkeutta työskennellä ilman koko tiimin tukea ja työ tehdään perheissä perheen kriisitilanteiden keskellä, lapsia tukien ja estäen lapsen sijoitus kodin ulkopuolelle. Myös kotiuttamista sijaishuollosta voitiin nopeuttaa, kun palvelua viedään kotiin.
Jälkihuoltotyö kehitettiin uutena toimintana ja siinä ohjaajat vastaavat itsenäisesti nuoren arjen tukemisesta. Palvelumuotoiluhankkeen avulla luotiin asiakasprofiilit yhteistyössä jälkihuoltonuorten kanssa. Nuorilla paljon psyykkisiä ja sosiaalisia ongelmia, joissa jälkihuollon ohjaajalta edellytetään aktiivista työotetta ja osaamista. Perhekuntoutustyössä kehitettiin uudet työmuodot: kotiin tehtävä perhearviointi ja perhekuntoutus, päiväperhekuntoutus, erilaiset ryhmäkuntoutukset.
Uusi sosiaalihuoltolaki (1.4.2015) korostaa lapsiperheen oikeutta saada välttämätöntä kotipalvelua ja siihen on kohdennettu yhden kotipalvelutyöntekijän resurssi. SHL:n mukaista perhetyön palvelua annetaan erityistä tukea tarvitsevan lapsen tai nuoren terveyden ja kehityksen turvaamiseksi. Lastensuojelulain mukaan annetaan tehostettua perhetyötä. Työtehtävinä nämä vaativat henkilöstöltä erilaista osaamista, kuorimittavuus on vaativinta lastensuojelun tehostetussa perhetyössä.
Kaikissa em. tehtävissä on tehty yhdessä henkilöstön kanssa työn vaativuuden arvioinnit ja ne on käyty läpi yhdessä myös sosiaalipalveluiden kaikkien esimiesten kanssa. Tarkistuksista on neuvoteltu henkilöstöä edustavien pääluottamusmiesten kanssa.
Perhetyöntekijöiden tehtäväkohtaiset palkat tarkistettiin tasoon TuuSos01 A3 = 2.596,76 euroa kuukaudessa. Aiemmat palkat olivat 2.442,98 – 2486,91 euroa kuukaudessa. Perhekuntoutuksen ja jälkihuollon ohjaajien tehtäväkohtaiset palkat tarkistettiin tasoon TuuSos02 A = 2.801,13 euroa kuukaudessa aiemmasta 2.552,82 euroa/kk.
Tehdyssä vaativuuden arvioinnissa on katsottu, että perhetyön ja Koivukujan ohjaajien palkkaus on yhtenäistettävä ja palkkausta tarkistettava ylöspäin. Samalla on kuitenkin todettu, että perhekuntoutuksen ja jälkihuollon ohjaajien tehtävä on vaativampaa mm. siten, että tilanteissa joissa perhetyön keinot eivät riitä, siirtyy perhe mahdollisesti perhekuntoutuksen asiakuuteen, jossa on mahdollista käyttää saman perheen kanssa työskentelyyn huomattavasti enemmän aikaa ja syventää työotetta. Jälkihuollon ohjaustyö on tullut lähelle vaativaa sosiaaliohjausta sen vuoksi, että jälkihuollon ohjaajat joutuvat ottamaan omista asiakkaistaan kokonaisvaltaisen vastuun. Nuoren kanssa työskennellään elämän jokaisella osa-alueella, eikä sosiaalityöntekijä ole vahvasti raamittamassa työtä. Työ vaati itsenäisen työotteen, koska jokaisella ohjaajalla on omat asiakkaat ja parityötä tehdään vain poikkeustapauksissa.
Edellä mainituilla perusteilla ei ole syytä muuttaa henkilöstöjohtajan 2.6.2017 tekemää päätöstä.
katsoa, ettei ole esitetty perusteita muuttaa henkilöstöjohtajan päätöstä, ja hylkää tehdyn oikaisuvaatimuksen.
Karlsson Stina, Kaunismäki Benita, Marttinen-Forsman Minni, Sumu Sini, Terveo Tarja, Tuominen Kia, sosiaali- ja terveystoimi, palvelussuhde-esimies
Henkilöstöpäällikön päätös no 1.pdf (pdf, 26 kt)
Oikaisuvaatimus 8.6.2017_ Karlsson, Kaunismäki, Marttinen-Forsman, Sumu, Tervo ja Tuominen.pdf (pdf, 1255 kt)
Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksua, joka on hallinto-oikeudessa 250 euroa. Saman lain 5 §:ssä on määräys niistä asioista, joista ei peritä oikeudenkäyntimaksua. Maksua ei myöskään peritä, jos hallinto-oikeus muuttaa valituksenalaista päätöstä muutoksenhakijan eduksi.
§ 387 Kokouksen laillisuus ja päätösvaltaisuus
§ 388 Pöytäkirjan tarkastus
§ 389 Valtuuston 4.9.2017 pidetyn kokouksen päätösten laillisuus ja täytäntöönpano
§ 390 Tuusulan Ritariperho As. Oy, vaihtokirja, kiinteistöt 858-407-3-307, 858-407-3-309 ja 858-407-18-110, Lahela
§ 392 Vastaanotto- ja arviointiyksikön ohjaajien palkkauksen tarkistus, oikaisuvaatimus
§ 393 Poliisin neuvottelukunta, jäsenten valinta 2017-5/2021
§ 394 Viranhaltijoiden päätösten otto-oikeus
§ 395 Toimielinten pöytäkirjojen otto-oikeus
§ 396 Ilmoitusasiat
§ 397 Muut asiat